tomron87/hebrew-wikipedia-sentences-corpus huggingface dataset:
ובנוסף מגלים כי גם פרסי וג'ייסון היו תחת השפעת אודילואנים והם נלחמים זה בזה.
פרסי ואנבת' אשר מאושרים לשוב ולהיות יחד מגלים שאנבת' חייבת לצאת למסע בעקבות "אות אתנה" והיא חייבת לעשות זאת לבד.
במסעה היא מגלה את עקבותיו של פסל אתנה פרתנוס, הנשמר על ידי העכבישה הענקית ארכנה.
היא מצליחה להונות את ארכנה ולהביס אותה.
חבריה מוצאים אותה ומנסים לחלץ אותה ואת הפסל לסיפון הארגו 2. אבל בכוחותיה האחרונים ארכנה טווה קור שנכרך לאנבת' סביב הקרסול והיא נופלת לתהום טרטרוס.
פרסי מסרב להפרד ממנה שוב ונופל יחד איתה.
ברגעים האחרונים הוא מבקש מניקו לפגוש אותם שוב בשערי המוות, שכן יש לסגור אותם משני הצדדים בו-זמנית.
גם את הנבואה הזו אמרה אלה (ההרפיה).
הספר מסופר בשני מסלולים שונים: המסלול של פרסי ואנבת' בטרטרוס והמסלול של האחרים (שאר החצויים מנבואת השבעה, המאמן הדג' וניקו די אנג'לו) לאפירוס שביוון, שם נמצא הצד החיצוני של שערי המוות, בית האדס.
בטרטרוס, אנבת' ופרסי פוגשים את בוב הטיטאן, ונעזרים בו בשביל לחצות את טרטרוס ולשרוד את המפלצות הרבות שהם פוגשים.
הם עוברים את ניקס ונתקלים באראי, רוחות הקללות שהופנו אליהם בנשימה האחרונה של אויביהם המובסים.
הם פוגשים גם את דמסן, הענק שוחר השלום (נוגד לארס, אל המלחמה) שמסייע להם גם הוא, מרפא אותם מפגיעות האראי ומעניק לאנבת' חרב מעצמות ועור דרקון כתחליף לפגיון שאיבדה.
בסוף המסע, כשהם מנסים להגיע אל שערי המוות, בוב הטיטאן ודמסן מקריבים את עצמם כדי שפרסי ואנבת' יוכלו לצאת חזרה לעולם.
למעלה, ארגו שתיים נוסעת במסלול עקיף שהציעה להם הקטה מכיוון שגאיה יצרה להם הפרעות רבות במסלול הישיר.
הם עוברים במדינות שונות ברחבי אירופה, ונלחמים במפלצות ובענקים, עד שהם מגיעים לבית האדס שבאפירוס.
שם הם פוגשים את פרסי ואנבת', סוגרים את שערי המוות ומביסים את הענק קליטיוס.
לבסוף, הם פוגשים את ריינה, והיא, ניקו והמאמן הדג' לוקחים את אתנה פרתנוס חזרה למחנה במסעות צללים כדי לנסות להשכין שלום בין המחנות, בעוד שהשבעה פונים לאתונה לקרב האחרון.
כמו הספר הקודם, גם ספר זה מתנהל בשני מסלולים.
מסלול אחד הוא מסעם של ניקו, ריינה והמאמן הדג' מהארצות העתיקות אל מחנה החצויים במטרה להחזיר את אתנה פרתנוס ובכך להחזיר את השלום בין היוונים לרומאים.
ניקו מעביר אותם באמצעות מסעות צללים רצופים.
השימוש התכוף בקסמים אלה פוגע בו.
במהלך מסעם הם עוברים בבית של ריינה וניקו מגלה את סודה הגדול.
גם ריינה מגלה את סודו של ניקו.
השניים לומדים להכיר אחד את השנייה ולבסוף סומכים אחד על השני לגמרי.
מסלול שני הוא מסעם של פרסי, אנבת', פייפר, ג'ייסון, הייזל, פרנק וליאו אל אתונה כשהם מנסים לעצור את גאיה מלהתעורר.
בניגוד לאירועים קודמים בהם השבעה היססו, ולא ידעו כיצד לפעול, השבעה התבגרו, ולמדו לסמוך אחד על השני לחלוטין.
לבסוף הם מגיעים לאתונה ונלחמים בצבאותיה של גאיה.
בסוף הספר ליאו מקריב את עצמו בשביל להרוג את גאיה בפיצוץ עצום, אך בעזרת פסטוס ו"מרפא הרופאים" שהוא קיבל מאסקלפיוס הוא חוזר לחיים.
פרסי (פרסאוס) ג'קסון – בן פוסידון.
שימש כדמות הראשית בסדרה המקורית פרסי ג'קסון והאולימפיים, וכעת אחת מהדמויות הראשיות בסדרה 'גיבורי האולימפוס'.
הוא מתואר כנער נאה מאוד רזה וגבוה בעל שיער שחור ועיניים ירוקות.
בתחילת הסדרה מתגלה שפרסי נעלם.
אנבת' מחפשת אחריו במשך כל הספר הראשון.
בסוף החצויים מהמחנה היווני מגלים שפרסי נשלח למחנה הרומאי וסביר להניח שזכרונו נמחק.
הם מבינים שפרסי נשלח למחנה יופיטר מאותה סיבה שג'ייסון נשלח למחנה החצויים – כדי שיהיה קל יותר לשני המחנות לעבוד יחד - מה שמתברר כתוכנית של הרה לניצחון על גאיה.
אף על פי שהוא מוזכר פעמים רבות הוא אינו מופיע כלל בספר הראשון.
בספר השני בסדרה מסופר על פרסי, שמגיע אל המחנה הרומי.
כמו ג'ייסון הוא לא זוכר כלום, חוץ מאת שמו ואת שמה של אנבת'.
פרסי איבד את אות אכילס כשנכנס למחנה הרומי מכיוון שהאות הוא יווני.
פרסי מבין הן את השפה היוונית העתיקה והן את השפה הלטינית, אחרי שהתעורר ולמד מלופה, הזאבה בת האלמוות, איך לדבר לטינית.
הנשק של פרסי הוא 'אנקלוסמוֹס' (מיוונית – 'נחשול'), חרב יוונית קסומה עשויה ארד שמימי (המתכת שבה משתמשים החצויים היוונים לנשקם) שיכולה להפוך לעט כדורי זול.
פרסי, הייזל ופרנק, אותם הכיר במחנה הרומי, משחררים את תנטוס (המוות) כדי שישוב להשתלט על שערי המוות ומפלצות יחזרו לשאול לפרקי זמן ארוכים יותר.
בסוף הספר השלישי פרסי נופל לטרטרוס יחד עם אנבת' ובסוף הספר הרביעי הם נחלצים משם.
פרסי הוא אחד החצויים החזקים ביותר בהיסטוריה ופעמים רבות מוזכר גם בתור החזק מכולם.
הפגם המרכזי באישיותו היא הנאמנות לחבריו ואי היכולת לוותר עליהם, גם כשזה הדבר הנכון לעשות.
במהלך הסדרה הוא מבין את הפגם הזה, ולומד כיצד לוותר ולתת לאחרים לפעול לבד (כאשר המבחן הגדול ביותר היה לתת לאנבת' לצאת למסע אחרי אות אתנה לבדה).
הייתה דמות ראשית בסדרה המקורית וגם בסדרה זו.
בת זוגו של פרסי, שנעלם שלושה ימים לפני תחילת הספר (ביום שבו פייפר חלמה את החלום שלה על אנקלדוס וחטיפת אביה).
יש לה שיער מסולסל בלונדיני ועיניים אפורות חודרות כמו ענני סערה.
בתחילת הספר היא מצאה את ג'ייסון, פייפר וליאו בזמן שהלכה לחפש את פרסי (במשך כל הספר אנבת' מחפשת את פרסי).
בסוף הספר היא וג'ייסון מגלים שכאשר ג'ייסון הגיע למחנה החצויים, פרסי נשלח למחנה יופיטר, וסביר להניח שזכרונו נמחק.
אנבת' עוזרת לפייפר להסתגל למצב החדש במחנה.
היא נושאת פגיון אותו קיבלה מלוק קסטלאן, ידידה לשעבר (בספר הרביעי היא מאבדת את הפגיון ואת המחשב של דיידלוס, מחשב שקיבלה בספר הרביעי בסדרה המקורית מידי דיידלוס עצמו, אבל בטרטרוס מקבלת מדמסן, הענק שוחר השלום, חרב עשויה מעצם של דרקון לידי).
בבעלותה גם כובע אשר החובש אותו הופך לבלתי נראה אותו קיבלה מאמה, אתנה, לכבוד יום הולדתה לפני שנים (כוחו אבד כאשר אתנה לא הכירה באנבת' כביתה בתחילת הספר השלישי, אך מתגלה שחזר בספר "גביע האלים").
במהלך הספר השלישי היא יוצאת לחיפוש אחר אות אתנה ובסופו של דבר מוצאת את פסל אתנה פרתנוס שנגנב מהפרתנון.
בסוף הספר היא נופלת יחד עם פרסי לטרטרוס אך בסוף "הספר הרביעי הם נחלצים משם דרך שערי המוות שנפתחו.
מתואר כנער נאה מאוד, בעל שיער בלונדיני ועיניים כחולות, עם צלקת קטנה על שפתו שנגרמה לו כשניסה לאכול שדכן כפעוט.
בן זוגה של פייפר מקלין.
ג'ייסון התעורר באוטובוס ללא זיכרון, מחזיק ידיים עם נערה שהוא לא מכיר ומלפניו יושב נער שטוען שהוא והנערה שהוא מחזיק איתה ידיים הם החברים הטובים ביותר שלו ושהוא נמצא בבית הספר 'קיום בטבע'.
שמה של הנערה פייפר ושמו של הנער ליאו.
בהמשך ליאו, פייפר וג'ייסון מגיעים למחנה החצויים ומגלים שהם בני אלים יווניים (בהמשך מתברר שג'ייסון הוא רומאי) ושלליאו ולפייפר יש זכרונות מג'ייסון בגלל הערפול.
אחר כך הם מגלים שעליהם להציל את הרה מלכת האלים מידי גאיה – אלת האדמה המרושעת.
באותו הזמן המאמן גליסון הדג' (למעשה סאטיר) מבית הספר 'קיום בטבע' נחטף על ידי רוחות סערה ועליהם להציל גם אותו עד יום אמצע החורף, שחל בעוד ארבעה ימים מאותו יום.
במהלך הספר הראשון מגלה כי יש לו אחות אבודה – ציידת ארטמיס בשם תאליה, אשר חשבה שהוא מת.
ג'ייסון היה פראיטור של המחנה הרומאי, ומנהיג באופן טבעי.
בתור בנו של יופיטר הוא חצוי חזק ביותר וקיימת יריבות סמויה בינו לבין פרסי (כפי שקיימת בין זאוס/יופיטר לפוסידון/נפטון).
ג'ייסון גדל במחנה הרומאי, אך מעולם לא הרגיש שלם שם.
כשהגיע למחנה החצויים הרגיש שמצא משהו שהיה חסר לו.
במהלך הסדרה הוא מבין שהוא מרגיש בנוח בין שני העולמות, ושלא יבחר צד אחד בלבד.
לאחר מפגש עם אלה זוטרה, הוא מחליט להקדיש את זמנו לאתר את כל האלים הזוטרים ולדאוג להם.
בת זוגו של ג'ייסון גרייס.
בעלת שיער בצבע חום ועיניים שמתוארות (בעיני ג'ייסון) כבעלות צבע משתנה ולא ברור: פעם ירוקות, פעם כחולות ופעם חומות.
בתחילת הסיפור פייפר מגלה שזכרונותיה עם ג'ייסון הם תכסיס של הערפול.
לאחר מכן היא מגיעה למחנה החצויים ומגלה שאמה האבודה היא אפרודיטה (אלת היופי והאהבה).
בביתן אפרודיטה היא מגלה שמנהיגת הביתן היא ילדה סנובית ומרושעת בשם דרו טנאקה.
במהלך הסיפור גם מגלים שפייפר חלמה חלום לפני שלושה ימים על ענק ששמו אנקלדוס, שאומר שהוא חטף את אביה, ואם היא לא תעזור לו להרוג את ליאו וג'ייסון הוא יהרוג את אביה – ועם כל זה על פייפר להתמודד במהלך הסיפור ובנוסף להציל את מלכת האלים היוונית – הרה.
בסוף הספר הופכת למנהיגת ביתן אפרודיטה.
בעלת דיבור הקסמה חזק מאוד.
דיבור הקסמה הוא יכולת לגרום לאנשים לעשות כרצונך בעזרת דיבור, יכולת נדירה המאפיינת את בני אפרודיטה.
פייפר מנסה להשתמש ביכולותיה כדי לעזור לחבריה.
היא מחזיקה בפגיון של הלנה מטרויה, קטופטריס (מיוונית - ראי), שמראה לה את העתיד.
היא ואנבת' פועלות טוב כצוות, כאשר אנבת' מייצגת את התבונה, ופייפר את הרגש ותחושת הבטן.
ליאו ואלדס - בן הפייסטוס.
מתואר כנער נאה פחות מחבריו - נמוך, כחוש, בעל שיער שחור מקורזל ועיניים שחורות, תווי פניו שדוניים ונדמים מלאי אנרגיה.
ליאו מסוגל לשלוט באש – יכולת נדירה מהפייסטוס, שבידיים הלא נכונות יכולה להיות מאוד מסוכנת.
ליאו גם מצא את בונקר 9 – בונקר הפיקוד של ביתן הפייסטוס בזמן מלחמת האזרחים (של בני האדם ושל החצויים) שבו הוא מצא חגורת כלים קסומה שיכולה לתת לו כל מה שיש בבית מלאכה.
ליאו הוא הילד היחידי של הפייסטוס זה 400 שנה שמסוגל לשלוט באש.
החצוי הקודם שהיה מסוגל לדברים כאלו גרם לשרפה הגדולה בלונדון בשנת 1666. הרה צופה בליאו מאז שנולד, בתור האומנת שלו, 'טיה קאלידה'.
היא מכינה אותו לקראת עתידו, בכך שמשכיבה אותו לישון בתוך אח מבוערת ונותנת לרוח להעיף לו את הציור (שמאוחר יותר מתברר כחיזיון ל'ארגו 2').
גאיה התגלתה מולו כשהוא היה בן שמונה וגרמה למות אימו – אספרנסה – בכך שנעלה אותה בחדר העבודה שלה והשתמשה בכוחותיו של ליאו כדי להתחיל שריפה.
כמו כל הילדים של הפייסטוס הוא טוב בבנייה ומכונאות.
ליאו הוא זה שמסיר את הקללה שיש על ביתן תשע ובסוף הספר נהיה ראש הביתן.
במהלך הספר "בית האדס" משוגר לשמיים על ידי קיאונה ונוחת באוגיגיה, האי שבו כלואה קליפסו.
הוא מתאהב בה ונשבע בנהר סטיקס לחזור להציל אותה.
מת בסוף הספר החמישי אך לבסוף מוחזר לחיים על ידי דרקונו, פסטוס, טס לאוגיגיה ונוסע עם קליפסו משם.
פרנק ז'אנג – בן מארס.
מראהו של פרנק לא ממש מתואר בספרים, אך ידוע שהוא בעל מבנה גוף גדול, שרירי וחסון (בתחילת הספרים אפילו שמנמן) ובעל שיער שחור קצוץ בתספורת רומית.
הצטרף לפרסי בספר השני ולשאר החצויים שילכו ליוון.
למשפחה של פרנק מתת מיוחד שניתן להם על ידי פוסידון אשר נותן להם את היכולת לשנות צורה לכל בעל חיים שהוא.
בנוסף חייו של פרנק תלויים במקל, שכאשר יישרף פרנק ימות.
באמצע הספר השני הוא נותן להייזל לשמור עליו.
אחר כך פרנק שורף חלק גדול מהמקל, כדי לשחרר את תנטוס.
פרנק מיומן מאוד בירי בקשת, וזהו הנשק המועדף עליו, אך אביו מארס נותן לו נשק קסום ליום הולדתו: כידון עשוי זהב קיסרי, אשר אם תוקעים את החוד עשוי שן דרקון באדמה, מגיח ממנה לוחם שלד אשר ממלא פקודות קצרות.
לכידון יש שלוש טעינות, שאם משתמשים בכולן, הוא נעלם.
לאחר שפרנק משתמש בשלושתן כדי להציל את חבריו הוא מבין את המתת שלו.
פרנק עובר תהליך של גדילה פיזית כמו גם נפשית במהלך הסדרה.
כתוצאה מכך במהלך הספר הרביעי פרנק מקודם לדרגת פראיטור, ובכך מצליח לפקד על לגיונרים מתים.
יש לה עור בצבע שוקולד, שיער בצבע קינמון ועיניים זהובות - ענבריות.
מוזכרת בספר הראשון כאחת מהחברים של ג'ייסון מהמחנה הרומי, תצטרף לפרסי בסוף הספר השני ולשאר החצויים שילכו ליוון.
על הייזל מוטלת קללה - כשהיא נולדה, בקשה אמא של הייזל מפלוטו את כל העושר שברשותו.
היא קיבלה את מבוקשה – להייזל יש את היכולת לזמן ולשלוט בכל האוצרות שמתחת לפני האדמה, אך על כל אוצר שהיא מזמנת מוטלת קללה – כל מי שיגע בו (חוץ מהוריה וממנה) ייפגע, בהתאם לשווי האוצר.
בנוסף הייזל חזרה מהשאול ולאורך הספר היא מקבלת פלאשבקים מעברה.
היא בקשר טוב עם אחיה למחצה, ניקו, מאז שחילץ אותה מהשאול.
בעברה, הייזל התאבדה כדי לעצור את גאיה, לאחר שגאיה השתלטה על אמא של הייזל והכריחה אותה ליצור את הענק הבכור, אלקיאונאוס.
המוות היה הדרך היחידה לעצור את אלת האדמה.
אחרי שהייתה בשאול, ניקו הוציא אותה משם.
הייזל מאוד אוהבת סוסים ונשקה הוא ספאתה – חרב פרשים, שמשתמשים בה בזמן רכיבה על הסוס.
למרות זאת, חרב זו ופעולה זו אינם מאפיינים חיילים רומיים ולכן יצא להייזל שם רע במחנה יופיטר.
במהלך הספר הרביעי הייזל לומדת לשלוט בערפול וכך מביסה את המכשפה פסיפאה ואת קליטיוס.
בסוף הספר החמישי היא הופכת לקנטוריון הקוהרטה החמישית.
ניקו די אנג'לו - בנו של האדס, במקור מאיטליה.
בסביבות שנות ה-40 אביו הכניס אותו ואת אחותו ביאנקה לקזינו 'לוטוס' שבלאס וגאס, שבו הזמן מתנהל אחרת מבחוץ - כך שהם יצאו מהמלון בסביבות המאה העשרים ואחת כשהם עדיין באותו גיל.
מתואר כנער בעל שיער שחור, עור חיוור בגוון זית ורזה (לפעמים נאמר שהוא רזה כל כך עד שזה מפחיד) ומאוד מלחיץ.
מסופר שחיות, חצויים ובני אדם בכללי נוטים להתרחק ממנו בשל היותו בן האדס.
הוא מצטרף בספר השלישי בסדרה המקורית, שם אחותו, ביאנקה די אנג'לו, יוצאת למסע חיפושים אחרי ארטמיס ונהרגת (הוא מאשים בכך את פרסי, לאחר שהבטיח לשמור עליה ונכשל), ומצוין בפעם הראשונה שניקו הוא בנו של האדס.
בספר אות אתנה הוא נחטף על ידי שני ענקים ונכלא על ידם בכד ארד גדול, בתור פיתיון לחצויים מהשבעה.
חלק מהספר סובב סביב הצלתו יחד עם עצירת הענקים.
מסתובב תמיד עם חרב העשויה בברזל סטיגאי, מתכת שמרתיעה במיוחד רוחות רפאים.
יכול לשלט ברוחות ולהרגיש במוות.
בספר רהביעי הוא מתנדב למצוא נשק חשוב ששמור על ידי קופידון, ומצליח להשיג אותו רק לאחר שהתוודה שהוא הומוסקסואל, והיה מאוהב בעבר בפרסי ג'קסון.
בספר החמישי מופיעות רמיזות לזוגיות אפשרית עם ויל סולאס, המדריך הראשי של ביתן אפולו במחנה היווני.
הוא סייר בטרטרוס לבדו כדי לחפש את שערי המוות.
בספר החמישי הוא מתנדב יחד עם ריינה להעביר את פסל אתנה פרתנוס למחנה החצויים באמצעות מסע צללים, כדי להשכין שלום בין היוונים לרומאים.
הוא משוכנע שהוא לא רצוי באף אחד מהמחנות ושאין לו חברים, ולכן עבר בין שני המחנות למרות היותו חצוי יווני.
הוא אחד מהחצויים החזקים ביותר, כבן של אחד משלושת הגדולים (זאוס, פוסידון והאדס).
מניעיו לא תמיד ברורים, ולא תמיד אפשר לדעת מה הוא יעשה.
ריינה אווילה רמירס-אריאנו - בתה של בלונה, אלת המלחמה הרומית.
פראיטור הלגיון השנים עשר פולמינטה.
בעלת שיער שחור, עיניים שחורות והבעה קשוחה, מלכותית ויפהפייה על פניה.
כמו לג'ייסון, גם לה יש קעקוע של SPQR – סנאטוס פופולוסקווה רומנוס .
מתחת לקעקוע יש לה 4 קווים, לעומת ג'ייסון, שלו יש 12 קווים.
הקווים מסמלים את מספר שנות השירות בלגיון השנים עשר.
יש לה שני כלבים בצבעים זהב וכסף שמסוגלים לזהות שקרים: לכלב הזהוב קוראים אַוּרוּם , ולכלב הכסוף קוראים אַרְגֵנְטוּם .
היא אחת משני מנהיגי המחנה הרומי (השני היה ג'ייסון).
כשפרסי פוגש אותה בספר השני בן נפטון היא מספרת לפרסי שנפגשו כבר (באי של קירקה, לשם הגיעו פרסי ואנבת' בספר השני בסדרה המקורית).
אחרי שהפיראטים שפרסי ואנבת' שחררו שרפו את האי של קירקה הם לקחו אותה ואת אחותה היילה כשבויות.
ריינה מנסה למנוע את מלחמת האחים בין המחנה הרומאי ליווני.
אף על פי שהיא לא מרוצה מההתנהלות של השבעה, היא מנסה לעזור.
על מנת לעצור את הקרב, היא מוצאת את 'ארגו 2' ומתנדבת עם ניקו לקחת את פסל אתנה פרתנון חזרה למחנה החצוים היווני כמחוות פיוס.
אחותה הגדולה של ריינה, היילה, היא מלכת האמזונות.
המאמן גליסון הדג' – סאטיר בן 106 (53 בשנות אדם).
גוץ, שמנמן ולעיתים רגזן ביותר.
היה מגנם של ג'ייסון, פייפר וליאו בבית הספר 'קיום בטבע' והתחזה למאמן ספורט.
הביאו לו את התפקיד הזה משום שהוא כבר זקן ואין בו שימוש יותר (על פי דברי דילן הוונטוס שפגשו) בתחילת הספר הוא נלחם מול רוחות סערה ונעלם לזמן מה.
במהלך הספר הוא מחולץ בידי ג'ייסון, פייפר וליאו שמצאו אותו בכלבו של מדיאה.
הנשק העיקרי שלו הוא נבוט ובזמן של סכנה הוא מרים את הנבוט שלו ומסתער בזמן שהוא צורח "מוות!".
שמו הוזכר כבר בספר האחרון של פרסי ג'קסון והאולימפיים.
בסוף הספר הוא מתאהב במלי, נימפת אוויר (אאורה) שעבדה אצל איולוס, שר הרוחות.
בספר אות אתנה כירון ממנה אותו להשגיח על שבעת החצויים ועל ספינת המלחמה 'ארגו 2'.
בספר בית האדס מתגלה כי הדג' ומלי נישאו ומלי בהיריון.
גאיה – אמא אדמה, התגלמותה של האדמה.
יחד עם אוראנוס, וטרטרוס, ילדה את הטיטאנים ואת הענקים.
גאיה הולידה את הענקים כדי לנקום באלים מאירועי מלחמת הטיטאנים הראשונה.
לאחר שהענקים הפסידו בקרב, גאיה ישנה במשך אלפי שנים עד שהתחילה להתעורר ולהעיר מחדש את הענקים ולנקום שנית באלים.
פעולה זו עוכבה כמה עשרות שנים בזכות הייזל, ועלתה לה בחייה.
גאיה רצתה להעלות את הענק הבכור, אלקיאונאוס, ולא הצליחה משום שהייזל זימנה מהאדמה כמות נפט אדירה שעצרה את תהליך הזימון והרגה את הייזל ואת אימה שהייתה בשליטתה של גאיה.
אחר כך גאיה נרדמה שוב.
לאחר הקרב על מנהטן ("פרסי ג'קסון ותקוות האולימפוס"), גאיה התחילה להתעורר בשלישית ולזמן שוב את הענקים כדי לנקום באלים.
גאיה החלה להעיר את הענקים, וכאשר רצתה להעיר את פורפיריון, מלך הענקים, חטפה את הרה וסחטה ממנה את כוחה כדי להעיר את פורפיריון.
הרה הכלואה החליטה לגשר בין שני המחנות: היווני והרומאי המסוכסכים שנים, כדי להציל את העולם מהאסון הקרב.
בשלושת הספרים, רואים את המאבק בין חצויי נבואת השבעה לבין גאיה וילדיה הענקים.
גאיה מתוארת כאישה בעלת עור סלעי, פרצוף ישן ויפהפה וגלימת אדמה שחורה.
תאליה גרייס – בת זאוס.
בעלת שיער שחור קצר מסופר בתספורת גותית ועיניים כחולות.
תאליה נולדה מהצד היווני של זאוס, וג'ייסון מהצד הרומי של יופיטר.
תאליה הפכה לאחת מציידות ארטמיס כדי למנוע את הנבואה הגדולה הראשונה.
היא לא הסתדרה טוב עם אמה ונשארה איתה רק בגלל ג'ייסון.
היא ברחה מהבית בגיל 10 כאשר אמה אמרה לה שג'ייסון מת.
תאליה מופיעה בספר הראשון כאשר היא ושאר הציידות עזרו לג'ייסון, פייפר וליאו במסע החיפושים שלהם.
בספר החמישי היא משתפת פעולה עם האמזונות בלחימה נגד אוריון, היריב המושבע של ארטמיס, ועוזרת לריינה וניקו במסעם להביא את אתנה פרתנוס למחנה החצויים.
ויל סולאס – בן אפולו, והמדריך הראשי של הביתן.
זכה בתפקיד זה לאחר שנהרג לי פלטשר בקרב על המבוך, ולאחר שמייקל יו נהרג בקרב על מנהטן.
לאחר שאנבת' נפצעת בספר החמישי בסדרה המקורית, פרסי לוקח אותו לטפל בה.
מתואר כמו רוב בני אפולו - בעל שיער בלונדיני מדובלל ועיניים כחולות.
קיבל מאביו את היכולת לרפא.
בספר החמישי הוא עוזר לחבל באונגארים של הרומאים כדי למנוע מהם להשמיד את המחנה, ולאחר הקרב נגד צבא גאיה מטפל בפצועים.
הוא מתנהג אל ניקו כאל חבר ונחמד אליו.
הוא מזהיר את ניקו לא להשתמש בכוחות השאול שלו כי אם יעשה זאת יש סכנה שייעלם וימות.
נרמז כי ניקו מחבב אותו והוא מחבב את ניקו.
ג'ייק מייסון – בן הפייסטוס.
בסדרה המקורית, הוא נבחר להיות ראש ביתן הפייסטוס לאחר שהמדריך הקודם, צ'ארלס בקנדורף, נהרג.
בספר הראשון מתואר שהוא נפצע אנושות לאחר שניסה להרגיע את פסטוס.
בסוף הספר הראשון הוא פורש מניהול הביתן ונותן את הכבוד לליאו.
דרו טנאקה – בת אפרודיטה ומנהיגת הביתן בתחילת הספר הראשון.
מסופר בספר הראשון שהיא מחבבת את ג'ייסון ומנסה להתחיל איתו בכל הזדמנות, למורת רוחה של פייפר.
בעלת כוח דיבור הקסמה, אך חלש מזה של פייפר, שגרם לבני הביתן לעשות כרצונה ולהפוך לדיקטטורה בשליטתה.
בסוף הספר הראשון היא מעניקה בלית ברירה (לאחר שקראה עליה תיגר) את הנהגת ביתן אפרודיטה לפייפר.
ניסה באררה - בת הפייסטוס.
מתוארת כבעלת מבנה גוף שרירי, שיער שחור וידיים מעט מיובלות.
עזרה לליאו להשתלב בביתן החדש ובין הבודדים שהיו נגד ההריסה של פסטוס רגע אחרי שליאו הביא אותו למחנה.
בוץ' ווקר - בן איריס.
בעל קעקוע קשת על זרועו, כסימן לאימו.
הסיע את המרכבה המעופפת ביחד עם אנבת' (בתחילת הספר הגיבור האבוד) כדי למצוא את פרסי, אבל בסופו של דבר לקחו איתם את ג'ייסון, פייפר וליאו למחנה החצויים.
בספר "האורקל הנסתר" מתברר שם משפחתו.
דקוטה – בן בכחוס, אל היין.
הקנטוריון הבכיר של הקוהורטה החמישית, לאחר שגוון פרשה מהלגיון ותפקידה עבר לפרנק ז'אנג.
לדקוטה יש הפרעת קשב וריכוז, והוא נוהג לשתות מיץ פטל עם כמות משולשת של סוכר.
לפי התיאורים בספר, האזור מסביב לפיו תמיד אדום.
הייזל אמרה לפרסי שלדעתה הראש שלו יתפוצץ בגלל הסוכר הרב שהוא צורך ובגלל ההיפראקטיביות שלו.
מוזכר בסוף הספר הראשון כאחד מחבריו של ג'ייסון.
לאחר שפרנק פורש מתפקידו והופך לפראיטור, הייזל לבסק חולקת אותו עם דקוטה.
היילה רמירס-אריאנו – בת בלונה ואחותה הבוגרת של ריינה.
הפכה למלכת האמזונות אחרי שהיא ואחותה פנו לכיוונים שונים (לאחר שפרסי השמיד את האי של קירקה, בו התגוררו).
מאז היא נוטרת לפרסי טינה וכמעט הרגה אותו, אלמלא התערבותה של הייזל.
גוון (גוונדלין) – הייתה הקנטוריונית הבכירה של הקוהורטה החמישית עד שפרשה מהלגיון ועברה ללמוד באוניברסיטה.
לפי התיאורים של הייזל, היא תמיד ניסתה לשמור על מצב רוח מרומם, היא דאגה לחיילים שלה והייתה מסוגלת לשלוט בדקוטה כשיש לו התקף היפראקטיביות.
במשחק המלחמה בתחילת הספר השני, היא נהרגה על ידי אוקטביאנוס, אבל משום ששערי המוות נפתחו, היא חזרה לחיים.
מוזכרת כאחת מחבריו של ג'ייסון בסוף הספר הראשון.
אוקטביאנוס – נצר אפולו וכן צאצא של אוקטביאנוס הרומי.
האוגור של המחנה והקנטוריון הבכיר של הקוהורטה הראשונה.
הוא רצה להתמנות לפראיטור המחנה במקום ג'ייסון גרייס, שנעלם 8 חודשים לפני האירועים בספר השני.
הוא הרג (ככל הנראה) את גוון במשחק המלחמה בתחילת הספר, אבל היא חזרה לחיים משום ששערי המוות נפתחו.
בספר החמישי, אוקטביאנוס מנהיג את הרומאים להילחם במחנה החצויים כנגד הנחיותיה של ריינה.
בסוף הספר החמישי משגר את עצמו בטעות מקטפולטה כדי להשמיד את גאיה.
בובי – חייל מהקוהורטה החמישית.
מוזכר כאחד מחבריו של ג'ייסון בסוף הספר הראשון ולאחר מכן שוב בספר השני, בתור חברם למגורים של פרסי, הייזל ופרנק בקוהורטה החמישית.
האנק – הקנטוריון של הקוהורטה השלישית.
לארי – הקנטוריון השני של הקוהורטה השלישית.
פסטוס - דרקון מכני ענק שעשוי כולו ארד שמימי.
פסטוס נבנה על ידי ביתן הפייסטוס, אך בגלל הקללה של בקנדורף כל דבר שהם בנו התקלקל.
פסטוס יצא משליטה ותקף את הכל.
אפילו כשג'ייק מייסון ניסה לעצור אותו, פסטוס תקף אותו והביא את ג'ייק למצב רפואי קריטי.
לאחר זמן מה, ליאו מצא את פסטוס, אך פסטוס לא הצליח לגבור עליו מאחר שליאו חסין מאש.
ליאו תיקן את פסטוס והפך אותו לידידותי במיוחד.
וכדי לצרף אותו למסע שלהם, ליאו התקין לו כנפיים.
עם זאת, פסטוס הותקף על ידי קיאונה, התרסק מטה והתפרק בביתו של המלך מידאס באומהה שבנברסקה.
למעשה, הדבר הזה היה הסיבה היחידה שליאו קיבל את האומץ לתקוף את קיאונה שהיה מאוהב בה.
החלק היחידי שנשאר מפסטוס היה הראש שלו אשר ליאו הפך לחרטום של "ארגו 2".
ליאו נתן לפסטוס את שמו על שם הפייסטוס.
עם זאת, המילה "פסטוס" בלטינית משמעה "מאושר", דבר שליאו לא ידע כשנתן את השם.
בספר בית האדס פייפר מדליקה אותו בעזרת דיבור הקסמה.
בספר דם האולימפוס, ליאו מתקן את גופו של פסטוס ונעזר בו כדי להעיף את גאיה לשמיים ולהרוג אותה.
ליאו נהרג תוך כדי, אך משתמש במרפא הרופאים ופסטוס מביא אותו לאי של קליפסו.
רייצ'ל אליזבת' דר - האורקל בת התמותה של המחנה היווני.
מתוארת כג'ינג'ית עם שיער מתולתל, עיניים ירוקות בורקות, פנים מנומשות ואור בהיר זרוע נמשים.
מנבאת את הנבואה הראשית ושאר הנבואות בסדרה.
כשהיא מבקרת במחנה החצויים, היא מתגוררת במערה שלה.
אביה מנהל את "דֵר השקעות" – ולכן הוא ומשפחתו עשירים.
רייצ'ל שונאת את העובדה הזו, ומנסה להתנהג באופן הכי טבעי שהיא יכולה.
כולל להכחיש את היותה עשירה.
מלי – אאורה (נימפת אוויר), שהייתה העוזרת האישית של איולוס, מושל הרוחות.
היא פוטרה מתפקידה אחרי שעזרה לג'ייסון, פייפר, ליאו והמאמן הדג' לברוח מאיולוס, שניסה להרוג אותם תוך הנחיותיה של גאיה.
עבדה אצל איולוס רק 12 שעות (ולמרות זאת, זו נחשבת כמות זמן מרשימה לתפקיד זה).
אחרי כמה זמן, היא הפכה לעוזרת האישית של טריסטן מקלין, אביה של פייפר.
בספר בית האדס מגלים שהיא והמאמן הדג' נישאו והיא בהריון.
בסוף הספר החמישי היא יולדת סאטיר קטן בשם צ'אק.
טריסטן מקלין – אביה של פייפר.
בספר הראשון הוא נחטף על ידי הענק אנקלדוס וניצל בידי פייפר, אך לא זוכר את מאורע זה לאחר שפייפר נתנה לו שיקוי שכחה שאפרודיטה נתנה לה.
כשהוא חוזר, הוא מפטר את הסוכנת הקודמת שלו ולוקח את מלי (אחרי שפוטרה מתפקידה כעוזרת של איולוס) כסוכנת חדשה (בעודו לא יודע מה זהותה האמיתית – אאורה).
אמילי ז'אנג – אמו של פרנק ובתה של סבתא ז'אנג.
נהרגה כששירתה בצבא הקנדי במלחמה באפגניסטן.
סבתא ז'אנג – אמה של אמילי ז'אנג וסבתו של פרנק.
גרה בוונקובר, קנדה, עד שענקים לייסטריגונים שרצו לטרוף את פרנק, הרסו את ביתה, והיא כנראה ברחה משם בעזרת המתת המשפחתית (שינוי צורה לחיות).
מארי לבסק – אמה של הייזל.
בגלל בקשתה החמדנית מפלוטו שתוכל לחיות כמו מלכה, הייזל קיבלה את הקללה שבגללה היא יכולה לזמן אבני חן יקרות אך מקוללות שהיא יכולה לשלוט בהם, שגם מופיעים איפה שהיא נמצאת תמיד בשעה שהייזל שורה במצב לחץ.
גאיה השתלטה עליה כשגרה בסוורד, אלסקה, שם הכריחה מארי (שהייתה בשליטת גאיה) את הייזל לעזור להקים את אלקיאונאוס הענק.
כשאלקיונאוס כמעט קם מטרטרוס, מארי יצאה משליטתה של גאיה והייזל והיא העדיפו למות מלהקים את אלקיאונאוס, ולכן היא הטביעה את האי שעליו כמעט החייתה את אלקיאונאוס, עיכבה את התעוררות גאיה, וטבעה בנפט ביחד עם אמה.
משום שהייזל לא רצתה שמארי תלך לשדות הייסורים, שופטי השאול (שמחליטים לאן ילך כל איש מת), קבעו ששתיהן ילכו לשדות אספודל.
גאיוס ויטליוס רטיקולוס – אחד מהלארס הוותיקים ביותר.
בנו של אסקלפיוס אל הרפואה.
אימץ את השם "רטיקולוס" לאחר שאביו אסקלפיוס שלח אליו תרנגולת שגנבה לו את כיסוי החלציים (משמעות השם "רטיקולוס" הוא לבוש תחתון).
לא ברור האם שירת בצבאו של יוליוס קיסר, או מאות שנים קודם לכן, במהלך המלחמות הפוניות.
טייסון – אחיו הקיקלופ של פרסי.
לוחם טוב ואחיו של פרסי (הוא מחשיב אותו ככזה מכיוון ששתיהם בנם של פוסידון) שעזר לפרסי מאוד בקרבות נגד לוק בים המפלצות (בספר השני בסדרה המקורית), פוליבוטס ומפלצותיו וגם גאיה בספר החמישי.
הבעלים של גברת אולירי (כלבת שאול שדיידלוס הוריש לפרסי לאחר מותו).
הוא יוצא עם אלה ההרפיה.
אוהב מאוד לאכול חמאת בוטנים.
אריון – הסוס של הייזל.
הסוס הכי מהיר בעולם, בנם של נפטון וקרס, אוכל זהב.
מוזכר באחד ההתקפים של הייזל.
הייזל לקחה אותו מהאמזונות, מסוגל לדהור במהירות 1,320 קמ"ש.
חניבעל – פיל אשר שימש לקרבות ולמשחקי המלחמה של מחנה יופיטר.
קרוי על שם המצביא הידוע שעסק בלחימה עם פילים.
קראה את ספרי הסיבילות שאוקטביאנוס מחפש.
חכמה מאוד ובעלת זיכרון צילומי.
פרסי, הייזל ופרנק מצילים את אלה מהקללה שהיא יכולה לאכול רק מהשולחן של פינאוס כשפרסי מתערב איתו על דם הגורגונה.
בוב – הטיטאן יפטוס , אדון המערב, שנלחם נגד פרסי, תאליה וניקו בשאול.
פרסי שטף אותו במים מנהר לתה והוא איבד את הזיכרון, אז מרוב רחמים, החליט פרסי לא להרוג אותו ואמר לו שקוראים לו בוב, והשאיר אותו אצל האדס שהפך אותו לשרת שלו.
בסוף הספר הרביעי נהרג על ידי טרטרוס יחד עם דמסן.
בוב הקטן - חתול שמסוגל להפוך לשלד שקוף בעל גרגור הגורם לרעידות אדמה קלות.
בוב, פרסי ואנבת' מצאו אותו בטרטרוס והוא נקשר לבוב.
בוב הקטן, הוא למעשה אחד החתולים שיצר בטעות אטלס הטיטאן בספר השלישי של פרסי ג'קסון והאולימפיים.
הוא מסוגל להפוך לשלד של טיגריס שן חרב.
גברת אולירי – כלבת השאול שניתנה מדיידלוס לפרסי ולחברו צ'ארלס בקנדורף, גודלה על ידי טייסון מאחר שבקנדורף נהרג ופרסי נעדר.
היא מלווה את טייסון לכל מקום.
נועד להביס את זאוס/יופיטר, מלך האלים ואדון השמים.
הוא הוחייה בספר הראשון בבית הזאבים בעמק סונומה, קליפורניה.
בזכות זה שגאיה חטפה את הרה, ומכוחה היא החזירה אותו מטרטרוס.
לאחר שפייפר מקלין וליאו ואלדס שחררו את הרה, הוא ברח מבית הזאבים.
פורפיריון הוא הגדול מבין הענקים, ודמותו אנושית מהמותניים ומעלה.
הוא בעל שריון ארד, רגלי דרקון ושיער ירוק ששזורים בו כלי נשק שנגנבו מקורבנותיו.
אלקיאונאוס – ענק שאי אפשר להרוג אותו במקום הולדתו.
הייזל, שהוכרחה על ידי גאיה, יצרה אותו.
גופו עשוי מזהב ואבנים יקרות ודמו הוא נפט.
כשהייזל התאבדה, התעוררותו התעכבה בכמה עשרות שנים.
הפעם הוא חזר לחיים באלסקה, כשבשנת 1942, הייזל הוכרחה על ידי אמה (אשר גאיה שלטה בה) להעירו.
הוא נהרג על ידי פרנק ז'אנג בספר השני, כשחצו את הגבול של אלסקה לקנדה.
פוליבוטס – ענק שנועד להתנגד לפוסידון/נפטון, אל הים.
בעל רגלי דרקון, שריון כחול וירוק, קלשון ורשת עם משקולות.
הוא דמוי אדם, אך בשערו יש בסיליקסים, נחשים יורקי אש ובעל ארס קטלני.
הוא פיקד על צבא שהתקיף את מחנה יופיטר בספר השני ופרסי ג'קסון הרג אותו בעזרת ראשו של טרמינוס, אל הגבולות הרומי, ככלי נשק (וכך אל וחצוי שיתפו פעולה).
ג'ייסון מנסה להביס את אנקלדוס אך מגלה שרק אל וחצוי יכולים להרוג ענק, ג'ייסון מתפלל לאביו וזאוס מנחית ברק על אנקלדוס ויוצר מכתש גדול מאוד שאנקלדוס נופל לתוכו.
אנקלדוס הוא הקטן מבין הענקים, ובעל צורת גוף אנושית חוץ מרגלי הדרקון.
אנקלדוס, שלא כמו שאר הענקים, מסוגל לנשוף אש.
אפיאלטס ואוטוס – ענקים תאומים.
נהרגו על ידי פרסי וג'ייסון בעזרת בכחוס בספר 'אות אתנה'.
קליטיוס – ענק שיצרה גאיה כדי לנטרל את הקסם של הקטה ולהביסה.
ענק המתואר כאפוף עשן, והדרך להביסו היא לשרוף את שיערו, כפי שעשו החצויים בעזרת הקטה ב"בית האדס" כשהביסו אותו ואת פסיפאה.
דמסן – ענק טוב שנוצר כדי להתנגד לארס/מארס, ולכן, במקום להיות ענק אלים כמו כל השאר, הוא ענק שוחר שלום.
הוא נכלא על ידי גאיה והאל טרטרוס בתהום העמוקה טרטרוס לאחר שהגן על קבוצת בני אדם מדרקון לידי.
הוא ריפא את פרסי מהקללות שהטילו עליו האראי, נשמות הקללות, מפלצות שמי שהרג אותן חוטף קללה שקילל אותו אחד מהאנשים שהוא הרג.
דמסן עזר לבוב\יפטוס הטיטאן הטוב שעוזר לפרסי בסוף הספר בכך שהוא נלחם בטרטרוס עצמו, שלבש צורה וניסה להרוג אותם.
הושמד על ידי טרטרוס יחד עם בוב ועם בוב ובוב הקטן.
תאוס – ענק שנועד להביס את אלות הגורל.
הרה/יונו – מלכת האלים, אשתו של זאוס ואלת הנישואים, הפוריות והנשים.
היא הכניסה לראשה של אנבת' חלום שבזכותו מצאה את ג'ייסון, פייפר וליאו.
היא נחטפה על ידי גאיה, שניצלה את כוחה כדי להעיר את פורפיריון, מלך הענקים, והיא ניצלה על ידי ג'ייסון, פייפר וליאו לקראת ערב 21 בדצמבר, לקראת ערב יום אמצע החורף, כשמועצת החורף של האלים מתקיימת.
היא מוזכרת גם כשמרטפית בשם טיה קאלידה - השמרטפית של ליאו כשהיה קטן.
ג'ייסון מגלה בספר הראשון שהיא הפטרונית שלו, ושהיא הביאה אותו לבית הזאבים אל לופה, הזאבה המדברת, שגידלה גם את רמוס ורומולוס, מייסדי רומא.
מצוין בספר השלישי שנאלצה לברוח מהאולימפוס בשל ניסיונה לשלב בין המחנות.
היא מתוארת בצורתה היוונית כהרה בעלת עיניים שחורות לבושה בשמלה שחורה העשויה פשתן ורדיד שחור מכסה את שערה.
היא מתוארת בצורתה הרומאית כיונו לבושה שכמייה מעור של עז.
הפייסטוס/וולקן – אל הנפחים והאש ובנם של זאוס והרה/יופיטר ויונו ובעלה של אפרודיטה/ונוס.
הפייסטוס מדבר עם ליאו בחלומו, מה שאסר זאוס.
הוא מסביר לו את כל מה שליאו השתוקק שנים לשאול את אביו.
אפרודיטה/ונוס – אלת האהבה ואשתו של הפייסטוס/וולקן.
אפרודיטה מסבירה לפייפר בחלומה את הדברים ששאלה אותה פייפר.
כמו כן, גם עזרה לחבורה בכך שנתה להם כסף ושינתה את בגדיהם ותסרוקותיהם למעט ג'ייסון, ששינתה רק קצת.
האדס/פלוטו – אל השאול והאוצרות שמתחת לאדמה.
בספר השני מתואר שאמה של הייזל, מארי לבסק, זימנה את פלוטו וביקשה את כל אוצרות העולם, אבל בקשה זו נהפכה לקללה שנספגה בהייזל, שמאז יכלה לזמן רק אוצרות מקוללים מתוך האדמה, או שהם מופיעים איפה שהיא שוהה.
ארס/מארס – אל המלחמה, בנם של זאוס והרה/יופיטר ויונו.
עוזר במלחמה בענקים אוטוס ואפיאלטס.
אתנה/מינרווה – אלת החוכמה והמלחמה.
בתחילת הספר אות אתנה, אתנה מצידה הרומי, מינרווה, שולחת חיזיון לאנבת' ואומרת לה לצאת בעקבות אות אתנה, ונותנת לה דרכמת כסף שתנחה אותה בדרך לאות אתנה.
אפולו – אל השמש, השירה, הנבואה, הרפואה, המוזיקה, היופי הגברי והאומנות, בן זאוס ולטו, ואחיה התאום של ארטמיס.
כשגילתה הרה כי לטו בהריון מבעלה, אסרה על לטו ללדת ביבשה.
בוראס/אקווילון – אל הרוח הצפונית.
בספר "הגיבור האבוד" מתואר שהוא הגיע לאמריקה כמו כל האלים, והוא התיישב ביישוב הוותיק והצפוני ביותר בצפון אמריקה: בפרובינציית קוויבק שבקנדה.
בספר מראים שיש לו שני בנים חצויים, זטס וקאלאיס, שהשתתפו שבמסע הארגונאוטים למציאת גיזת הזהב, ובת אחת שהיא אלה, קיאונה.
בתו של בוראס, אל רוח הצפון.
בקרב בבית הזאבים בספר הראשון, מגלים שהיא עוזרת לגאיה, ושהיא הקפיאה את דסקית הבקרה של פסטוס וגרמה לו, לג'ייסון, פייפר וליאו להתרסק.
היא עזרה לאנקלדוס הענק לדעת מה ג'ייסון, פייפר וליאו עושים במסע החיפושים.
בספר 'בית האדס', קיאונה מעיפה את ליאו לאוגיגיה, שם הוא פוגש את קליפסו, בזמן שהיא והבוראסים מתעמתים עם פייפר על סיפון 'ארגו 2'.
בספר הראשון, מגיעים ג'ייסון, ליאו, פייפר והמאמן הדג' למצודתו על פסגת פייק בקולורדו.
יש לו תוכנית טלוויזיה בה הציג את תוכנית מזג האוויר האולימפי כל 12 דקות בערוץ מזג האוויר האולימפי.
הוא נתן לחבורה את מיקומו של אנקלדוס, ונתן לליאו את ציור הספינה שלו מגיל 5, ואמר לו שזה המפתח להצלחתו.
הוא הזכיר שפעם ג'ייסון שהה אצלו כמה ימים בדרכו לקטול את מפלצת הים של טרויה.
כשהוא מקבל הודעה באוזנייה מגאיה המתעוררת הוא מנסה להרוג את ג'ייסון, פייפר, ליאו והדג', אבל מלי, העוזרת שלו, מגינה עליהם ובורחת יחד איתם, והוא מפטר אותה.
טרמינוס – אל הגבולות במיתולוגיה הרומית.
בספר השני מתואר שהוא שומר על גבולות מחנה יופיטר.
כשפוליבוטס הענק וצבאו מגיעים למחנה יופיטר, פוליבוטס מרגיז את טרמינוס (הוא עבר את הגבול הפומרי עם נשק), ופרסי לוקח את ראשו המפוסל של האל (את הפסל פירק פוליבוטס קודם לכן) ומכה את הענק בעזרתו.
שיתוף הפעולה בין אל לחצוי הורג את פוליבוטס.
בספר דם האולימפוס תקף יחד אם קימפולאה את ספינת ארגו II.
איריס – אלת הקשת בענן.
בספר הראשון היא מוזכרת כאמו של בוץ'.
בספר השני, מציגים אותה כבעלת החנות 'מאמ"י' – מזון אורגני ומלאכת יד, ועבדה אצלה צמרירית הנבולה (נימפת ענן).
תנטוס/לטוּס – המוות וסגנו של האדס/פלוטו, אל השאול.
הוא נחטף על ידי אלקיאונאוס הענק, והוחזק כלוא אצלו על קרחון הבארד באלסקה.
הוא שוחרר על ידי פרסי, פרנק והייזל בבוקר 24 ביוני, בוקר משתה פורטונה במחנה יופיטר.
היא ובעלה, ארבוס, הם שני האלים המקוריים שנולדו מהכאוס, והם אלה שבראו את כל הדברים בעולם, כולל את טרטרוס ואת גאיה.
היא חזקה פי כמה מטרטרוס וגאיה יחד, והיא ובעלה הם בעצם האפלה והחשכה הנצחית שמקיפה את טרטרוס.
ניסתה להשמיד את פרסי ואנבת', אבל הם הערימו עליה.
הקטה – אלת הקסם והצמתים; שולטת בערפול; בת הטיטאנים פרסס ואסטריה.
בתחילת הספר הרביעי מתגלה הקטה להייזל ומסבירה לה על הכישרון הטמון בה לקסם, ובסוף הספר מתגלה אליה שוב ועוזרת לה לחסום את שערי המוות.
גורם לניקו להתוודות בפני ג'ייסון על אהבתו לפרסי.
טרטרוס – אל התהום ואבי הענקים, השמיד את בוב ודמסן כשניסו לעזור לפרסי ואנבת' לצאת מטרטרוס.
אכליס – אלת האומללות, בת ניקס.
העניקה לפרסי ואנבת' את ערפל המוות בטרטרוס, אך לאחר מכן ניסתה להרעיל אותם.
פרסי הצליח לשלוט ברעל ולהחזיר אותו אל אכליס וכמעט הרג אותה, למרבה תדהמתה של אנבת' שביקשה שלא יעשה זאת שוב לעולם.
העט/חרב של פרסי, אנקלוסמוס – החרב של פרסי שביכולתה להפוך לעט כדי שיהיה קל יותר לשאת אותה.
כמו כן, כאשר פרסי מאבד אותה היא חוזרת לכיס שלו כעט.
החרב עשויה מארד שמימי ושימשה את הרקולס.
כבר בסדרה המקורית הקנטאור כירון אמר שהחרב עברה היסטוריה טרגית מאוד.
יש בה חלק מהכוח של הטיטאן אוקיינוס.
את החרב יצרה הציידת ההספרידה שהוגלתה, זואי-צל ליל, בתחילה בצורת סיכה.
בספר "בית האדס" הוכיחה את עצמה גם כעט רגילה לגמרי שיכולה לכתוב בדיו ארד שמימי.
המטבע/חרב/רומח/כידון של ג'ייסון – ג'ייסון קיבל את המטבע במחנה הרומי.
המטבע עשוי מזהב קיסרי, שמחושל במקדש יופיטר על גבעת הקפיטולין ברומא.
על המטבע ציור של יוליוס קיסר.
המטבע הוא בעצם הסוואה לכלי הנשק של ג'ייסון.
המטבע יכול להפוך לחרב או לרומח בהתאם למה שנצרך.
עם זאת, כלי הנשק נהרס בקרב נגד אנקלדוס והוחלף על ידי גלאדיוס שקיבל במהרה ויכול להאריך לכידון או רומח בכוח רצונו.
חגורת הכלים הקסומה של ליאו – ליאו מצא את החגורה בבונקר 9. לחגורה יש יכולת לתת לליאו כל דבר שיש בבית מלאכה רגיל (כמו פטישים, שמן גריז ומשקפי ריתוך) וגם כל דבר שהכניסו לתוכה אי פעם בלי להוסיף משקל.
בעזרת החגורה יש לליאו יכולת להכניס כמעט כל דבר שיכול לעבור את פתח הכיס שלה.
ליאו משתמש גם בפטיש של קילו וחצי בזמן הקרב בנוסף לכוחות האש שלו.
הכידון של פרנק – פרנק קיבל אותו לאחר שאביו (מארס) הכיר בו ואמר שהוא יוביל את מסע החיפושים.
הלהב שלו עשוי משן דרקון וזהב קיסרי ויש לו 3 הטענות - בכל פעם שפרנק מכניס את הלהב לאדמה צומח ממנה "ספרטי" המשמש כשומר ראש/לוחם (מזכיר את לוחמי השלד שניקו יכול לזמן) העושה כמצוותו, ואחרי שמסיים את משימתו נבלע חזרה באדמה.
פרנק יכול לזמן אותו כל 24 שעות, ולאחר שפרנק השתמש בכל ההטענות, הכידון נעלם יחד עם האפשרות לזמן שוב את הלוחם, שפרנק קרא לו 'אפרורי'.
כובע ההיעלמות של אנבת' – אנבת' קיבלה אותו מאמה (אתנה) ליום הולדתה ה-13. כובע שהחובש אותו נעלם למראה.
הכובע מאבד את כוחו בספר אות אתנה אחרי שאתנה לא הכירה באנבת' כביתה.
דרכמת הכסף של אנבת' – אנבת' קיבלה אותה מאמה, שאמרה לה לצאת בעקבות אות אתנה ושהדרכמה אמורה להדריך אותה אליו.
האות הוא סמל הינשוף של אתנה.
האות מוביל אל הפסל האבוד (בסיפור) 'אתנה פרתנוס'.
הפסל היה פעם בפרתנון, עד שהרומאים גנבו אותו מהיוונים.
ישנה אגדה לפיה אם היוונים ימצאו את הפסל אז יהיה שלום בין הרומאים והיוונים.
על הפסל שומרת ארכנה, המכונה "האורגת".
כל דור אתנה שולחת כמה מחפשים מבניה שיחפשו את הפסל.
כל מי שנשלח לא חזר בחיים (חוץ מאנבת').
בספר "דם האולימפוס" מוזכר שאנבת' העניקה את דרכמת הכסף שלה לריינה.
קרן השפע של פייפר – קרן ששברה מהראש של אל הנהר אכלויוס.
יכולה ליצור כל מזון/משקה בהתאם למצב הרוח ולמחשבות של פייפר.
בספר החמישי, פייפר מקריבה את קרן השפע לאחיה האלים התאומים, פובוס ודיימוס, בתמורה למחאי, רוחות המלחמה, כדי להשתמש בו למרפא הרופאים – היכול להציל ממוות.
קטופטריס – פגיון שהיה שהלנה מטרויה קיבלה ממינוס מלך כרתים למתנת חתונה, מראה חזיונות מדאיגים.
לאחר שהשתמשה בו לדקור את אלת השלג קיאונה, החזיונות בו הפכו קרירים וקשוחים יותר.
בספר החמישי, לאחר שדקרה בו את הענק אנקלדוס, החזיונות בפגיון נעלמו לגמרי.
החרב של ניקו – חרב שחורה מברזל סטיגאי, ברזל שחושל בנהר הסטיקס (הנהר הראשי שבטרטרוס) חרב כזאת יכולה לשאוב את רוח החיים מאלים, חצויים, רוחות, מפלצות ובני תמותה.
הקשת ואשפת החצים של פרנק – כלי הנשק של פרנק הם הקשת והחצים אותם הוא נושא על גבו, המסוגלים להפוך לתרמיל ובחזרה לנשק מתי שירצה.
המחשב הנייד של דיידלוס – מחשב נייד מיוחד שדיידלוס העניק לאנבת' לפני מותו בפרסי ג'קסון והקרב על המבוך.
הוא נעלם כשפרסי ואנבת' נפלו לטרטרוס.
הנבואה הראשונה בסדרת הספרים היא:
בן הברק, מהאדמה הישמר – בן הברק הוא ג'ייסון, והוא צריך להיזהר מהאדמה, כי גאיה היא אלת האדמה והיא רוצה למנוע ממנו להרוס את מזימתה.
נקמת הענקים מהשבעה תתעורר – הענקים רוצים לנקום באלים, שבעת החצויים מהנבואה הגדולה יעוררו את זעמם של הענקים.
הכבשן והיונה את הכלוב ישברו – ליאו שהוא בן הפייסטוס (אל הנפחים) שסמלו הוא כבשן ופייפר בת אפרודיטה (אלת האהבה) שסמלה יונה.
צריכים לשבור את הכלוב שהרה/יונו מוחזקת בו.
ובזעמה של הרה את המוות יעוררו – הם משחררים את הרה, והיא מתגלה בדמותה האמיתית, ג'ייסון לא מספיק להסיט את מבטו ונהרג ואז חוזר לחיים כי שערי המוות נפתחו.
במהלך "בן נפטון" נותן מארס נבואה לקונית וברורה יותר מהרגיל לחצויים שיצאו צפונה:
בהמשך מופיעה נבואה "אמיתית" מפי ההרפיה אלה, אך היא מקוטעת:
השאר שרוף" וכך מתברר שהיא קראה עותק שרוף-למחצה של ספרי הסיבילות, מה שהופך אותה ליקרת ערך בעיקר בעיני אוקטביאנוס, האאוגור שמחפש אחר הספרים.
צפונה לאלים כתר הלגיון נחבא- באלסקה, מקום צפוני שמעבר לאלים, איבד הלגיון את כתר הלגיון, עיט הזהב.
בנפילה מקרח בן נפטון יטבע- פרסי (בן פוסידון) נופל מהקרח עם צבא המתים לים, הוא בטוח שיטבע בגלל הנבואה, אבל בסופו של דבר מתברר שכנראה המשמעות מאוחרי המילה היא דווקא יתבע – כלומר יתבע לעצמו את הזהב שהיה שם, ויחזיר אותו למחנה יופיטר./יטביע את הקרחון ואת צבא הרוחות שעליו.
(במקור, יש שימוש באותה מילה עבור "יטבע [בעצמו]" או "יטביע [אחרים]", וללא המשך נראה כאילו מדובר בראשון, אך ההמשך עשוי להפוך את המשמעות דווקא לזו השנייה).
הנבואה השלישית בסדרת הספרים היא:
בדד מתהלכת בת החוכמה – אנבת', בת אתנה (אלת החוכמה), צריכה לצאת למסע לבד בעקבות אות אתנה.
היא תצא למסע ללא כלים קסומים (מלבד דרכמת הכסף של אתנה) כוחות או עזרה מאמה האלה, שרבה איתה ואינה מחשיבה אותה לבתה.
ברומא בוער אות אתנה הרמה – במהלך מסעה של אנבת', היא עוקבת אחרי סימנים בוערים של ינשוף (סמלה של אתנה).
תאומים מחניקים נשימת המלאך, אשר הסוד למוות עד בידו מונח – התאומים הענקים אפיאלטס ואוטוס, שמים את ניקו די אנג'לו בכד אטום לאוויר וחונקים אותו.
"אנג'לו" פירושו מלאך באיטלקית, וניקו מצא את שערי המוות שהם הסוד למוות עד (לאחר שיסגרו אותם מפלצות וחצוים ימותו שוב באופן קבוע).
נבואה נוספת (חלקית) היא כאשר האלה נמסיס אומרת לליאו שהיא תוכל לעזור בבעיה שלא יוכל לפתור, אך הוא ישלם מחיר כבד ונותנת לו עוגיית מזל.
הנבואה מתגשמת כך: הוא אינו יודע מהו הקוד לכדור שארכימדס בנה, אז הוא מבקש את עזרת נמסיס בשבירת העוגייה, ומציל את הייזל ופרנק מהאידולונים, אולם הוא משוכנע שפרסי ואנבת' שנפלו לטרטרוס הם המחיר ששילם.
הנבואה הראשית, שניתנה על ידי רייצ'ל אליזבת דר בסוף הסדרה הקודמת, והרומאים מכירים אותה כ"נבואת השבעה" העתיקה, היא
שבעה חצויים יענו לאתגר – הכוונה לשבעת החצויים (פרסי, אנבת', ג'ייסון, פייפר, פרנק, הייזל, ליאו) שיצאו למסע ברומא ולאחר מכן ביוון - מקור האלים.
עולם ומלואו יסער או יבער – ליאו בעזרת פסטוס מרים את גאיה לשמיים, שזאת הדרך היחידה שבה אפשר לחסל את גאיה.
ג'ייסון ופייפר עולים אחריו, ליאו מעלה באש את גאיה, ג'ייסון שומר שהיא לא תרד לאדמה ופייפר מנסה להרדים את גאיה.
פייפר מצליחה, גאיה מתאיידת וליאו מת אבל חוזר לתחייה בזכות מרפא הרופאים.
נדרים לקיים עד כלות הנשימה – ליאו נודר בנהר הסטיקס שימצא את קליפסו ויחלץ אותה מאוגיגיה, ותוך כדי קיום הנדר, מת וחזר לחיים.
בשערי המוות תגעש מלחמה – הכוונה לשערי המוות שבבית האדס שבאפירוס, שם נלחמו החצויים שיצאו למסע נגד חייליה של גאיה.
מגנס צ'ייס והאלים של אוסגרד
גיבור לאומי הוא גיבור תרבות ששמו, אישיותו ותיעוד מעשיו טבועים בתודעת הלאום ומשמשים מושא לגאווה.
על פי רוב, תולדות חייהם של גיבורים לאומיים אינם מבוססים על תיעוד היסטורי מהימן כמו מסמכים, ותכונות הגיבור ומעשיו לא פעם מופרזים, מוגזמים ומקבלים נופך אגדי-מיתולוגי.
ישנם גם גיבורים לאומיים המתועדים היטב, וכאלה שהם בדויים.
נוכחות הגיבור הלאומי בתודעת הלאום מתבטאת באזכורה של הדמות בשירי עם, בסיפורי עם ובמרכיבי פולקלור אחרים.
גיבורים לאומיים משמשים גם כנושא ביצירות ספרותיות ובסרטי קולנוע.
הגיבור הלאומי אהוד על ידי אנשים, או על ידי עם מסוים, ומשקף על פי רוב אידיאלים וערכים בתרבותם.
חייו של הגיבור הלאומי מתחילים כחיים רגילים כשל כל אדם, ומשתנים באופן יוצא דופן בעקבות אירועי חיים משמעותיים, לעיתים קרובות כתגובה לחוסר צדק חברתי ולעיתים כתגובה לאסונות טבע.
מקרים נפוצים הם מקרים שבהם הגיבור הלאומי מוצג כמגנם של האנשים הפשוטים וכמסייע להמוני העם נגד דיכוי ועריצות או שחיתות של המבנה הממסדי, כגון מאבק במלך רע.
במקרים אלו הוא לרוב, אך לא בהכרח, חי מחוץ לחוק בדרך כלשהי.
גיבור מזדמן הוא סרט דרמה קומית סרט בבימויו של סטיבן פרירס ובכיכובם של דסטין הופמן, ג'ינה דייוויס ואנדי גרסיה.
הוא יצא לאקרנים בשנת 1992.
עלילת הסרט מתחילה בשתי זירות אירועים שונות:
גייל (דייוויס) היא כתבת חדשות המסקרת התאבדות בקפיצה, וזוכה בפרס על פועלה בנאום הפרס היא לוקחת בצל ומקלפת אותו ומשתמשת בקילוף כהצגת מטאפורה.
היא אומרת שאנשי החדשות לוקחים סיפור מקלפים אותו ומגלים פרטים נוספים מעניינים ואז מקלפים אותו שוב עד שלבסוף מתגלה שאין שם שום דבר באמת ושתמיד מחפשים רק חדשות רעות ומסיימת את נאומה בכך שהיא מייחלת ליום בו יהיו גם חדשות טובות.
ברני פלאנט (הופמן) הוא גרוש עם ילד, שאינו נותן אמון רב בבני אדם.
הוא מחנך את בנו לחוסר האמון הזה למורת רוחו של גרושתו.
ברני מגיע באקראי לאזור של התרסקות מטוס והוא מציל 54 אנשים, בהם גייל שחזרה מטקס הזכייה.
כאשר הוא עוזב את מקום ההתרסקות הוא מגלה שהוא שכח נעל אחת בתוך המטוס.
הכתבת שזוכה ל"חדשות הטובות" להן ייחלה, מפרסמת את הנעל והרשת מפרסמת הבטחה למציל המסתורי פרס בשווי מיליון דולר.
ההבטחה גורמת לאנשים רבים לנסות את מזלם דבר שמוצג בתקשורת כ"סיפור סינדרלה" של חיפוש אחר בעל הנעל.
בינתיים ברני שלא היה מודע לחדשות מוסר את הנעל הנוספת לחברו ג'ון (גרסיה) שמנצל את ההזדמנות ומגיע אל התחנה ומראה שיש לו את הנעל השנייה ומתחזה למציל המסתורי.
ברני שאינו מעוניין כלל בפרסום אבל חושב על הפרס כהזדמנות להינצל מצרותיו הכלכליות (הכוללות הסדרים כספיים עם בתי משפט) מנסה להסביר שג'ון אינו הגיבור אבל הציבור כבר משוכנע במשחקו של ג'ון.
ברני מתעמת עם ג'ון ומגיע למסקנה שהעולם זקוק לסיפורים חיוביים וגיבורים ושג'ון יותר מתאים ממנו לשמש מודל לחיקוי והם מחליטים שלא לגלות לעולם את האמת.
יוצא מן הכלל, זה הבן של ברני לו הוא מספר את האמת בזמן ביקור בגן חיות.
בעוד ברני מספר לבנו נשמעות צעקות של אישה שבתה נפלה לכלוב האריות.
ברני פולט אנחה, מוריד את נעליו ואומר לבנו להשגיח עליהם.
גיבור תרבות קיים בשלל תרבויות.
הוא דמות היסטורית (בדרך כלל מיתולוגית) המגלמת את תרבותה של חברה מסוימת, ונחשבת לעיתים קרובות כמיסדת שלה או מעצבת שלה מבחינה תרבות; באופן כללי יותר, זה אדם בולט או חשוב בתרבות מסוימת.
הוא ייצוג תקשורתי של אדם מובחן שהגיע להישג אישי שיצר שינוי בתודעה.
גיבורי תרבות הם אנשים אשר יצירתם, מחשבתם, מעשה ידם וכוחם עיצבו ומעצבים את הדרך שבה אנחנו צורכים, יוצרים וחיים תרבות.
גיבור תרבות בעבר היה דמות היסטורית מיתולוגית המגלמת בדמותה את השאיפה או האידיאלים של החברה.
פעמים רבות, גיבור התרבות סייע לחברה בכך שהוא חי עם בני האדם בעולמם ומלמד אותם כללים דתיים, טקסים ודרכי הישרדות.
גיבור התרבות, בשונה מגיבור הלוחם למשל, מקים את מוסדות הקהילה ומסורותיה; הוא ממש קובע "תרבות".
גיבורי התרבות העכשוויים לעומת זאת הם מוצרים תקשורתיים לכל דבר ועניין ובכל תחום.
הם תחליף פופוליסטי לאיקונות, מיתוסים, ואלים מודרניים.
הם יכולים להיות פוליטיקאים, שחקנים, ספורטאים, מוזיקאים וכדומה.
גיבור תרבות הוא אדם מפורסם, בעל אישיות מיתית, כובשת ומלהיבה, המצליח לפרוץ מתוך התחום הצר של עיסוקו, אמנותו או תפקידו, ותורם תרומה יוצאת דופן לתרבות הכללית.
גיבור תרבות אמיתי הוא זה שאישיותו היא אלמותית, והיא ממשיכה להשפיע ולהלהיב גם לאחר מותו.
גיבורי תרבות מתייחסים לתרבות הכלל עולמית, או לתרבות של עם מסוים, או לתת קבוצות בתוך עמים.
בקבוצה אליה הוא שייך, מהווה גיבור התרבות מודל לחיקוי.
בימינו לתקשורת תפקיד משמעותי בגיבוש דמותו של גיבור תרבות.
גיבור תרבות הוא אדם שאישיותו יוצרת הזדהות והוא ניחן בכָּרִיזְמָה, הוא כוכב, הוא אליל.
הוא נערץ, הוא מודל, השראה, חיקוי ורצון להדמות לו.
הוא איש של ההמונים וההמונים מזדהים אתו.
מצד שני יש גיבורי תרבות שההכרות שלנו איתם היא לרוב בזכות התגייסותם וגיוס מעמדם האקדמי, האינטלקטואלי, או החברתי לטובת עניין מוסרי-ציבורי במטרה להשפיע על דעת הקהל ועל הפוליטיקה של התרבות, למשל גאו ג'י-שנג שהשפיע על הפוליטיקה של התרבות במעשיו ובמאמריו על צדק וזכויות אדם,.
גיבורי תרבות הם אייקונים בעלי שפה חזותית מהודקת חזותם הופכת לחזות הכל זמן, מקום שפה ודימוי תרבותי.
גיבור העמל הסוציאליסטי הוא תואר כבוד שהיה העיטור הגבוה בברית המועצות.
הוא הוענק לראשונה בשנת 1939 ליוסיף סטלין.
בהתאם לצו של הסובייט העליון מ-27 בדצמבר 1938 העיטור מוענק לאזרחים עבור הישג יוצא דופן בתחום התעשייה, חקלאות, תחבורה, מסחר ומדע, עבור תרומה מיוחדת למדינה הסובייטית ולאזרחים שפעלו למען קידום המשק, המדע והתרבות למען הגדלת עוצמת ברית המועצות.
בהתאם לצו זה למקבל התואר היה מוענק עיטור לנין ודיפלומה.
בהתאם לצו מ-22 במאי 1940 התווספה מדליית "הפטיש והמגל" שהיא הייתה דומה מאוד למדליית מקבלי תואר גיבור ברית המועצות.
סוכם על הצבת פסל למקבל התואר אם יש לו כבר תואר גיבור ברית המועצות.
ב-3 במרץ 1949 הותר להעניק את התואר בפעם השנייה אך ללא הענקת עיטור לנין נוסף.
למקבלי התואר בפעם השנייה היה מוצב פסל במקום לידתו.
בשנת 1973 הוחלט על ביטול הגבלה להענקת התואר בפעם הרביעית, אך מעשית לא היו הענקות מסוג זה.
בהתאם לצו מ-22 באוגוסט 1988 הופסקו הענקות בפעם השנייה.
עד לשנת 1949 הענקות בוצעו לעובדי תעשיות ביטחוניות, מנהיגי המדינה או עבור הישג יוצא דופן בתעשייה במהלך מלחמת העולם השנייה.
בשנת 1949 התואר הוענק לראשונה עבור הישגים בתחום החקלאות ובשנת 1964 התואר הוענק לאמן.
בשנת 1949 התואר הוענק לתלמידי בית הספר עבור הישג מיוחד בעבודה חקלאית.
בסך הכול היו 20,605 הענקות, מהם 205 אנשים קיבלו את התואר פעמיים ו-16 אזרחים קיבלו את התואר שלוש פעמים.
התואר הוענק ללברנטי בריה, אך נשלל ממנו לאחר הרשעתו.
להלן מקבלי התואר 3 פעמים:
אנטולי אלכסנדרוב – מדען בתחום הגרעין
בוריס ואניקוב – מנהל בתחום תעשיות ביטחוניות
ניקולאי דוחוב – מפתח נשק
יעקב זלדוביץ' – מדען בתחום הגרעין
סרגיי איליושין – מתכנן מטוסים
איגור קורצ'טוב – מדען בתחום הגרעין
אנדריי סחרוב – מדען בתחום הגרעין.
בעקבות ביקורתו על השלטון כל התארים נשללו
יפים סלבסקי – מנהל בתחום תעשייה ביטחרונית
אנדריי טופולב – מתכנן מטוסים
יולי חריטון – מדען בתחום הגרעין
קיריל שצ'ולקין – מדען בתחום הגרעין
לפי הדגם הסובייטי הונהג תואר זה גם במדינות אחרות שבהן הושכן משטר קומוניסטי:גבור העמל הסוציאליסטי של בולגריה, גבור העמל הסוציאליסטי של רומניה וכו'.
בשנת 2013 הונהג ברוסיה גיבור העמל של רוסיה הדומה לדגם הסובייטי במאפייניו ועיצובו.
גיבורי הירח הוא רומן בסוגת מדע בדיוני, המהווה המשך לספרו המפורסם של ז'ול ורן מהארץ לירח, ומתאר את המסע עצמו שהחל בסיומו של הספר הקודם.
בהוצאות מאוחרות יותר אוחדו שני הספרים לספר אחד.
הספר יצא לאור בצרפתית לראשונה בשנת 1870, ונמכר היטב.
הוא תורגם לאנגלית שלש שנים לאחר מכן, ושנית ב-1874.
הספר תורגם לעברית על ידי יצחק חיטוב, ויצא לאור ב-1962.
גיבור של כולם הוא סרט אנימציה אמריקאי מ-2006 העוסק בענף הספורט בייסבול.
הסרט הוא אחת מההפקות האחרונות של כריסטופר ריב, שמת ב-2004, על הסרט הוא עבד עוד לפני מותו ובהמשך הוחלט להקדיש את הסרט לזכרו.
הסרט מתרחש בשנת 1932. יאנקי (ג'ייק ט.
אוסטין), הוא אהד בייסבול מושבע של קבוצת היאנקיז ואביו, סטנלי (מנדי פטינקין), עובד כשרת באצטדיון הבייסבול הביתי של קבוצה זו.
ליאנקי יש חלום, לשחק באליפות הבייסבול או באליפות השכונתית.
במהלך יום אחד, מוצא יאנקי כדור בייסבול ישן מדבר, ששמו הוא סקרואי (רוב ריינר) מתחת לטרקטור ישן.
בלילה אחד, יאנקי מביא לאביו אוכל לעבודתו ואביו מציע לו סיבוב במתחם ההלבשה של השחקנים.
יאנקי מביט במחבט של כוכב הקבוצה, בייב רות', ולאחר מכן גנב המתחזה לאיש אבטחה מסלק אותו משם על מנת לגנוב את המחבט.
אדם זה מצליח לגנוב את המחבט ואביו של יאנקי מואשם בגנבתו.
הגנב, לפטי מיגינס (ויליאם מייסי), הוא שחקן עבר כושל בשיקגו קאבס ועובד עבור מנהל השיקגו קאבס, נפוליאון קרוס, שיצרף אותו שנית לקבוצה בתנאי שיביא לו את המחבט של בייב רות'.
קרוס רוצה את מחבטו של רות' כיוון שהחושב הוא שאם יהיה בידו, תנצח קבוצתו באליפות העולמית.
לאחר גנבת המחבט מפוטר אביו של יאנקי מעבודתו, ויאנקי מחליט לנסוע לשיקגו כדי למצוא את המחבט ולטהר את שמו של אביו.
לאחר שיאנקי מוצא את המחבט, הוא שוכח ממה שרצה מלכתחילה ומחליט לנסוע לבייב רות' עצמו ולהחזיר לו את המחבט.
יאנקי לוקח איתו למסע את סקרואי, שרב ללא הרף עם דארלין המחבט.
בחלק גדול מהמסע לפטי מנסה לגנוב אליו שנית את המחבט.
לאחר בעיות רבות וצירופי מקרים מוזרים, יאנקי מגיע עם המחבט לקראת חבטת הסיום במשחק האליפות.
בעקבות כך שבייב רות' פסול ולא יכול לחבוט, יאנקי נאלץ לחבוט לחבטת הסיום.
בחבטת הסיום לפטי זרק את סקרואי בתור הכדור ויאנקי נעזר בדארלין כמחבט.
יאנקי הצליח לחבוט בהצלחה וחושף את קרוס ולפטי שנשלחים למאסר בבית כלא.
בסוף הסרט סקרואי מחליט לחזור לאליפויות הבייסבול ונעשה חבר טוב של דארלין, ויאנקי חוזר הביתה לאחר שזיכה את אביו בהצלחה.
תפקיד מדבב באנגלית מדבב בעברית יאנקי אירווינג ג'ייק ט.
אוסטין עידו דנקנר סקרואי רוב ריינר ליאור כלפון דארלין וופי גולדברג מרגלית צנעני נפוליאון קרוס רובין ויליאמס דודו זר לפטי מיגינס ויליאם ה.
מייסי עידו מוסרי בייב רות' בריאן דנהי גיורא קנת מרטי ברוסטר רייבן סימון רוני ברנדשטטר לוני ברוסטר פורסט ויטאקר גלעד קלטר סטנלי אירווינג מנדי פטינקין אמנון וולףאמילי אירווינגדיינה ריבמר רובינסוןרוברט וגנראנדיריצ'רד קיינדדור סרוגוג'קניר רוןלואיאד הלמס ארנולד קונור ג'יי ווייט בנחמין רוחאס
הדמויות בסרט אינן מבוססות על שחקני בייסבול אמיתיים, מלבד הקבוצות יאנקיז ושיקגו קאבס.
מפיקי הסרט אמרו שמסר הסרט הוא לא לוותר ולהאמין בעצמיך תמיד, והוסיפו שניסו להכניס בכל מקום אפשרי הומור.
במהלך הסרט מוזכר גיבור העל סופרמן, אבל עלילת הסרט מתרחשת ב-1932 ואילו סופרמן הופיע לראשונה ב-1938. על פי מפתחי הסרט, אזכור סופרמן נועדה להוסיף מחווה לבמאי הסרט כריסטופר ריב ששיחק דמותו בכמה סרטים.
בשבוע הבכורה הכניס הסרט 6,061,762 דולרים אמריקאיים ובסה"כ מהקרנותיו בארצות הברית 14,522,427 דולרים אמריקאיים וברחבי העולם 16,627,188 דולרים אמריקאיים.
הסרט שודר ב-12 באפריל 2008 בקרטון נטוורק, בגרסה של אמריקה הלטינית של קרטון נטוורק הוא שודר ב-23 בנובמבר 2011. ברחבי אסיה, בערוצי דיסני במגוון השפות, הסרט שודר ב-29 במאי 2012, וכן שודר בערוץ דיסני האמריקאי ב-8 באפריל 2013.
גיבור יוגוסלביה (בסרבו-קרואטית: Orden narodnog heroja, בסרבית קירילית: Oрден народног хероја) היה תואר הכבוד השני בחשיבותו בצבא יוגוסלביה והשלישי בחשיבותו ביוגוסלביה ובסרביה ומונטנגרו.
1,322 עיטורי "גיבור יוגוסלביה" הוענקו לאזרחי יוגוסלביה עצמה ו-19 נוספים לאזרחי מדינות שונות.
מקבלי העיטור היו אנשים, יחידות צבאיות או ארגונים אשר ביצעו מעשי גבורה בעיתות מלחמה ושלום למען יוגוסלביה, זכו במדליה ונודעו כ"גיבורי יוגוסלביה".
מרבית המעוטרים היו פרטיזנים אשר לחמו לשחרור יוגוסלביה במהלך מלחמת העולם השנייה.
מנהיג יוגוסלביה יוסיף ברוז טיטו קיבל את העיטור שלוש פעמים לאורך תקופת שלטונו.
11 מבני יהדות יוגוסלביה עוטרו בעיטור זה ומהם ניתן לציין את הגנרל וויו טודורוביץ', הפרטיזן והפוליטיקאי נסים אלבחרי והפרטיזנים אסתר עובדיה, רוברט דומאני ודראגו שטיינברגר אשר נהרגו בקרבות לשחרור יוגוסלביה.
העיטור ניתן ביוגוסלביה עד להתפרקותה ב-1993.
ב-1998 החליטה ממשלת סרביה ומונטנגרו לחדש את מתן העיטור והוא ניתן למספר יחידות צבאיות של צבא המדינה.
גיבורי האור היא סדרת הצגות חנוכה ישראלית קומית לילדים בהפקת משגב עורי הפקות, חברים הפקות ורמי לוי שיווק השקמה (מ-2015 - 2016), שבוימה על ידי ליאור חמו.
ההצגה הראשונה הוצגה בחנוכה 2011, וההצגה האחרונה הוצגה בחנוכה 2016, כאשר בכל ההצגות השתתפו מיקי (מיכל מוכתר) וליאור דטאוקר.
בעקבות התפרצות נגיף הקורונה בישראל, צולמה הצגת איחוד עם המשתתפים המקוריים, והופצה ביוטיוב ביום העצמאות 2020.
בכל הצגה מתעוררת בעיה על ידי נבלי על שרוצים לשלוט בעולם ולעשות נזקים, כדי לפתור את הבעיה הופכים כוכבי הילדים לגיבורי על בתלבושות מיוחדות ועוצרים את נבלי העל.
מיקי (מיכל מוכתר) - ילדה מצחיקה בעלת מבטא מפונק וסרבל עם כפתורים, יש לה שלט מיוחד שקיבלה מסבא שלה נתי וכלב לבן ששמו פונץ'.
הופיעה בכל ההצגות של גיבורי האור.
יובל המבולבל (יובל שם-טוב) - ילד מבולבל שעושה שטויות וטעויות כל הזמן, חלם להיות גיבור על ולכן קיבל מאימו חולצה עם כוכב כחול כמו בחלומו, הופיע בגיבורי האור 1 ו-2, שר את השיר "אני מר עגבנייה" לפני שיצר את הסדרה "מר עגבנייה" ב-2012.
הדוד חיים (חיים אוסדון) - דוד מצחיק שמנהל מכולת יחד עם חברו החייזר בובו, עונד פפיון אדום, השתתף בשלוש הצגות.
בובו (ליאור דטאוקר) - חייזר בעל חדק של פיל וחברו של הדוד חיים שמדבר בשפה מיוחדת, אמר לגיבורי האור איפה נמצאת אבן האור שנותנת כוחות על והתשובה שסבא שלו סבובו נתן אותה לילדים האבודים שהחביאו אותה במערה, אבל בובו הסביר שוב ש"רק מי שליבו טהור יוכל לקבל את כוחות האור".
קופיקו (ליאור דטאוקר) - קוף שימפנזה כתום אשר עושה תעלולים ובלאגן לכולם, הצטרף לגיבורי האור החל מההצגה של שנת 2013 "הגיבורים - משימה בג'ונגל".
רוי בוי (רועי עוז) - ילד הג'ונגל שחבריו הם בעלי החיים, יש לו בומרנג וסוס בשם ג'אנגו, השתתף בארבע הצגות